Virallinen lehti nro C 348 , 03/12/1999 s. 0132



KIRJALLINEN KYSYMYS E-0773/99 esittäjä(t): José García-Margallo y Marfil (PPE) komissiolle (29. maaliskuuta 1999) Aihe: Käsintehdyt jäätelöt Asetus ETY N:o 2082/92(1) hyväksyttiin tietyin ehdoin määriteltyjen, erityisten ja perinteisten reseptien suojaamiseksi. Asetuksen 13 artiklassa säädetään kahdesta suojatavasta eli niin sanotusta osittaisesta suojasta (13 artiklan 1 kohta) ja niin sanotusta täydellisestä suojasta (13 artiklan 2 kohta). Kuinka monta tuotetta on saanut 13 artiklan 2 kohdassa tarkoitetun täydellisen suojan? (1) EYVL L 208, 24.7.1992, s. 9. Komission jäsenen Franz Fischlerinkomission puolesta antama yhteinen vastaus kirjallisiin kysymyksiinE-0770/99, E-0771/99, E-0772/99 ja E-0773/99 (20. huhtikuuta 1999) Nimitykselle "Helado artesano" (käsintehty jäätelö) on haettu rekisteröintiä maataloustuotteiden ja elintarvikkeiden erityisluonnetta koskevista todistuksista 14 päivänä heinäkuuta 1992 annetun asetuksen (ETY) 2082/92 nojalla. Tässä asetuksessa säädetään tuottajaryhmittymän aloitteesta tehtävästä erityisten ja perinteisten tuotantomenetelmien ja -tapojen suojelemisesta. Edellä mainitussa hakemuksessa rekisteröintiä haetaan kyseisen asetuksen 13 artiklan 2 kohdan nojalla (nimen yksinomainen suojelu, sillä ainoastaan nimi suojataan). Sen jälkeen kun komissio on todentanut esitettyjen seikkojen paikkansapitävyyden ja todennut alustavasti, että kyseiset seikat ovat asetuksen ja erityisesti sen 2, 4, 5 ja 6 artiklan mukaisia, rekisteröintihakemuksen pääkohdat julkaistaan ensimmäisen kerran Euroopan yhteisöjen virallisessa lehdessä. Tämän ensimmäisen julkaisun jälkeen jäsenvaltioilla ja kaikilla, joilla on asiassa laillinen taloudellinen etu valvottavanaan ja muilla asianomaisilla, joilla on asiassa laillinen taloudellinen etu valvottavanaan, on oikeus esittää väite ehdotettua rekisteröintiä vastaan. Komissiolle toimitettiin vaaditussa ajassa yhteensä yhdeksän väitettä asetuksessa säädetyn oikeuden perusteella. Komissio kehotti säädetyn menettelyn mukaisesti kyseisiä jäsenvaltioita sopimaan asiasta keskenään. Espanjan hallitus vahvisti kuitenkin laajan tietojenvaihdon jälkeen, ettei sopimukseen ollut päästy 9 artiklan nojalla. Näin ollen komission on päätettävä asetuksessa säädetyn komitean avulla kyseisen nimityksen rekisteröimisestä tai rekisteröimättä jättämisestä. Komissio pyrkii parhaillaan löytämään ratkaisun käsiteltävänä olevaan asiaan. Tuottajaryhmittymän laatiman sopimuksen mukaan esitetty valmistusmenetelmä vastaa erityisen ja perinteisen jäätelön valmistusmenettelyä. Useilla seikoilla täsmennetään, mitä tarkoittaa käsintehdyn jäätelön tuottaminen. Hakemuksen tavoitteena on, että kuluttajat pystyisivät erottamaan käsintehdyn jäätelön muista jäätelöistä ja että yhteisö takaisi kyseisen jäätelön. On todettava, että asetuksessa säädetyn periaatteen mukaan yhteisön tuottajat voivat heti kun nimitys on rekisteröity vapaasti käyttää sitä yhteisön asetuksen nojalla rekisteröityjä tuotantoedellytyksiä noudattaen. Toistaiseksi komissiolle on toimitettu 15 erityisluonnetta koskevaa rekisteröintihakemusta. Näistä vain kolme perustuu 13 artiklan 2 kohtaan. Muut rekisteröintihakemukset perustuvat 13 artiklan 1 kohtaan. Tällaisessa tapauksessa suojelu on rajoitettua ja nimeä voi vapaasti käyttää, mutta jos tuottaja haluaa käyttää hyväkseen "taattua perinteistä erityisluonnetta" ja tunnusta, sen on noudatettava sopimusta. Viisi olutlajia ja yksi juustolajike on jo rekisteröity 13 artiklan 1 kohdan perusteella. Yhtäkään nimitystä ei toistaiseksi ole rekisteröity 13 artiklan 2 kohdan perusteella.